CELEX: C2005/115/42
Language: et
Date: 2005-05-14 00:00:00
Title: Kohtuasi T-507/04: Arturo Ruiz Bravo-Villasante 30. detsembri 2004. aasta hagi Euroopa Ühenduste Komisjoni vastu

14.5.2005   
            
            
               ET
            
            
               Euroopa Liidu Teataja
            
            
               C 115/22
            
         Arturo Ruiz Bravo-Villasante 30. detsembri 2004. aasta hagi Euroopa Ühenduste Komisjoni vastu
   (Kohtuasi T-507/04)
   (2005/C 115/42)
   Kohtumenetluse keel: hispaania
   Arturo Ruiz Bravo-Villasante, elukoht Madrid, esitas 30. detsembril 2004 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindaja on letrado en ejercicio José Luis Fuertes Suárez.
   Hageja palub esimese astme kohtul:
   
               1.
            
            
               tühistada ametisse nimetava isiku: Euroopa Ühenduste Personalivaliku Talituse juhataja 23. augusti 2004. aasta otsus kaebuse kohta, mis esitati konkursi COM/B/02 žürii otsuse peale, mis puudutas suulise eksami hindamist ja kaebaja väljajätmist 22. aprilli 2004. aasta konkursi läbinute nimekirjast;
            
         
               2.
            
            
               jätta kohtukulud Euroopa Ühenduste Komisjoni kanda.
            
         Õiguslikud alused ja peamised argumendid
   Käesoleva hagiga vaidlustab hageja konkursi COM/B/02 žürii otsuse tema väljajätmise kohta lõplikust konkursi läbinute nimekirjast tema suulise eksami tulemuse alusel.
   Selles osas kinnitab hageja, et ta taotles konkursi žürii esimehelt suulise eksami uut hindamist ja sai vastuseks, et žürii kohaldas tema puhul samu hindamiskriteeriumeid (“grille d'évaluation”), mida kohaldatakse kõikide kandidaatide suhtes, ja et žürii poolt kohaldatud hindamismenetluse vorm on kaitstud nõupidamistetoa saladusega.
   Oma nõuete toetuseks toob hageja välja läbipaistvuse põhimõtte rikkumise ja ühenduse mõiste “dokument” mittetunnustamise, kuna tema väljajätmise otsust põhjendati olemasoleva dokumendiga ( la grille d'évaluation), mille sisu ei täpsustatud ja mis jäi salastatuks.